text: Prinsesse-besøg på beredskabscenter
  09 marts 2013 kl. 15.20
  Prinsesse Marie besøgte lørdag eftermiddag Beredskabscenteret i Haderslev sammen med Prins Joachim og deres sønner Nikolaj, Felix og Henrik.
  Familien blev budt velkommen af chefen for Beredskabsstyrelsen Sydjylland, kolonnechef Niels Bonde Jensen og Beredskabsstyrelsens direktør, Henning Thiesen.
  I 2011 gennemførte prinsesse Marie en beredskabsfaglig introduktionsuddannelse ved Beredskabsstyrelsen Teknisk Skole i Tinglev, hvor hun blandt andet blev undervist i førstehjælp, brandslukning, redning af tilskadekomne og indespærrede samt kommunikations- og stabsarbejde.
  Siden har hun været tilknyttet Beredskabsstyrelsen som korpsmester uden for nummer.
  